**פרוטוקול הועדה לאיכות הסביבה מצפה רמון מס': 1/2016 מתאריך 17/4/2016**

**משתתפים:**

יו"ר הועדה: אורנה דותן

נציגי ציבור: עזרי קידר (חבר ועדה), ד"ר נועה אבריאל-אבני (משקיפה)

עובדי מועצה: דרור דבש, עלית וייל-שפרן ואריה רובינסון

משקיפים: גיורא בן משי (חבר ועדה)

חסרים: ליזט סבג ועליזה כהן (חברות מועצה), אריה רובינסון, אלי גרונר, מוטי יעקובי (חבר מועצה?)

מוזמנים: ליאור נחמה, חברה כלכלית.

**סדר יום:**

1.המשך הצגת טיוטא חוקי עזר.

2. עדכונים שוטפים יחידה סביבתית.

3. הצגת רכז יחידה סביבתית למצפה רמון.

4. קביעת ת. עבודה למהלך 2016

**נושאים לדיון:**

**גב' אורנה דותן (יו"ר) :** ישיבה ראשונה לשנת עבודה 2016. טרם יצא סיכום דיונים קודמים. השאיפה השנה להגדיל את כמות המפגשים של הוועדה ליותר מארבעה מפגשים בשנה.

**גב' עלית וייל - שפרן:** (עדכונים שוטפים) 1. שינויים ביחידה הסביבתית- אדם דה לנגה, רכז חינוך סביבתי וקהילה עזב את תפקידו. במקומו נכנס איתי ענר אשר ישמש גם כרכז הוועדה לאיכות הסביבה, והובלה של "אבירי המכתש". היקף העסקה רכז יחידה סביבתית במצפה רמון 65%, העסקה באמצעות "הרשת הירוקה".

2. טיוטה של חוקי עזר עירוניים לאחר הטמעה של הערות תשלח בקרוב לחברי הוועדה.

3.התייעלות אנרגטית- סיימנו מכרז למנהל פרויקט התייעלות אנרגטית. יש מתמודדים אחרי פסח תתקבל ההחלטה.

4. חינוך- א- הגשנו עוד שני גנים להסמכת "גן ירוק" וערכנו מיפוי בכל הגנים לגבי תשתיות של גינון. . ב – נפתח תב"ר של 44,000 ₪ להטמעת עקרונות הקיימות לחינוך סביבתי.

5. קיבלנו תקציב לקורס קיימות לעובדי מועצה, הקורס בנוי מ- 4 יחידות של מבט הציפור, מבט מקומי, יחידת השראה ופרוייקט, הקורס יהיה פתוח לא רק לעובדי מועצה. קיימת התחייבות ממשרד החקלאות לשנתיים.

6. אנו מקיימים בישוב השתלמויות ארציות למורים במסגרת פרוייקט 7-9. (שת"פ פיסג"ה)

**מר עזרי קידר:** מבקש להפיץ באינטרנט טיוטת חוקי עזר לקבלת הערות תושבים. כלי אצירה בישוב נראים לא טוב. מבקש הסבר לאתר פסולת חדש בשכונה המערבית. בית חב"ד מהווה מטרד סביבתי- פסולת, אוטובוסים שאינם מדוממים מנוע, רעש אורחים. פועל לדעתי ללא רישיון עסק.

ישנם תכניות רבות הנמצאות לפני הפקדה יש לתת דעת על היבטים סביבתיים, יש צורך לקבל תקנונים מעודכנים של התכניות. כמו כן רוצה לקבל סקירה על התקדמות שיקום מחצבות והמשך תכנון יעוד של מחצבות נוספות. עוד בנושא מחצבות: זכיין נוסף שקיבל היתר – לא קיימים תנאים לקבלת רישיון עסק, למשל ניטור. האם קיים פיקוח בנושא?

**גב אורנה דותן:** חייב להיות ממשק בין ועדה לאיכה"ס לבין ועדה מקומית לתכנון ובנייה.

**מר דרור דבש:** התייעלות אנרגטית- שלבי עבודה לאחר בחירת מנהל פרוייקט; שלב 1 הכנת סקר ע"פ מתווה של משרד תשתיות ואנרגיה, תאורת רחוב, מבני ציבור, בריכה ומתנ"ס.

קיים תקציב להקמה והסדרה של כלי אצירה בישוב. לגבי האתר בשכונה מערבית מדובר בגזם וגרוטאות עובדי שפע נמצאים במקום מידי יום. המקום מתוחם בסוללת עפר.

אפשר לזמן את מהנדס המועצה לסקירה על תכניות עתידיות.

יש לקדם חוקי עזר עירוניים מדובר בתהליך ארוך מאוד שדורש אישור משרד הפנים. אכיפה של חוקים חייבת להיות ע"י פקח עובד רשות. הפקחים כרגע: אריה רובינסון, משה דהן.

**גב נעה אבני:** במשך 18 שנה יש חינוך סביבתי במצפה רמון אבל לא רואים שינוי, יש צורך ליצר כלים להערכה ומדידת הצלחה לפי יעדים.

מרכז מדע רמון מקים עכשיו מעבדת חקר בתיכון (השלום). בשנה שעברה לקראת שבועות יצרנו מפגש של גן רוחמה וגן קשת עם השכנים הבדווים. היה מפגש חוויתי הילדים חלבו עיזים. השנה רוצים להמשיך בפרויקט 3 גנים נשמח לעזרה מ"הרשת הירוקה"

**עלית :** נבדוק את הנושא.

קיים זיהום אור גדול מהבסיסים הצבאיים (בה"ד 1)

**מר ליאור נחמה (סקירה על המט"ש) :** הסתיימו עבודות לטיפול שלישוני, הרצה אמורה להתחיל בימים אלא. כרגע ישנה תקלה חמורה ומים לא מטוהרים נשפכים לנחל חווה. אקלום מערכת לאחר תקלה מסוג זה יכולה לקחת כ 3 חודשים, אנו בודקים שאין בוצה.

בשנה אחרונה טיפלנו ב180,000 קו"ב

כרגע קיים קו לכיוון דור אלון ולחוות רוצים פיצול לכיוון חורשת קק"ל. כמו כן ע"פ חוק יש צורך להקים מאגר חלופי.

**- הועדה לא קיבלה תשובה לשאלה: האם קיים היתר הזרמה לנחל חווה?**

**החלטות:**

1. טיוטת חוקי העזר תופץ בהקדם אחריות עלית ואיתי. באחריות מר עזרי קידר פרסום באינטרנט לתושבים ואיסוף הערות.
2. הוועדה תזמן את מהנדס המועצה לסקירה על היבטים סביבתיים בתוכניות המקודמות: מע"ר תיירותי, גן הפסלים, שכונה מערבית+ מגשימים, שפת מדבר עוד.
3. באחריות עלית ואיתי קידום וועדת גינון בר קיימא שילוב של אודי משפ"ע.
4. בזימון הבא של הוועדה ישלחו מספר תאריכים קדימה על מנת לשמור על רצף.

רשם: איתי ענר

בברכה,

אורנה דותן

יו"ר הועדה